Campionatul Mondial de Fotbal Rusia 2018 (Argentina - Croatia)

Campionatul Mondial de Fotbal Rusia 2018

Grupa D

Argentina – Croatia 0-3

Twitter Fifa World Cup

Twitter Fifa World Cup

ECHIPE

Argentina: Caballero – Mercado, Otamendi, Tagliafico – Salvio (56, Pavon), Mascherano, Perez (68, Dybala), Acuña – Messi, Meza, Aguero (54, Higuain).

Antrenor: Jorge Sampaoli

Croatia: Subasici – Vrsaljko, Lovren, Vida, Strinici – Rakitici, Brozovici – Rebici (57, Kramarici), Modrici , Perisici (82, Kovacici) – Mandzukici (90+3, Korluca).

Antrenor: Zlatko Dalici

Au marcat: Rebici (53), Modrici (80), Rakitici (90+1)

„Pumele”, în stare de șoc!

Argentina a venit în Rusia cu intenția declarată de a câștiga ediția din acest an a Campionatului Mondial, după ce a fost nevoită să se mulțumească cu statutul de finalistă la precedentul turneu final, cel din Brazilia. Numai că lucrurile nu au mers deloc bine pentru Messi și colegii lui. După un debut slab, 1-1 cu Islanda, sud-americanii au fost umiliți joi seară de Croația, care au învins cu 3-0 în partida disputată la Nijni Novgorod, în etapa a 2-a a Grupei D.

Portarul Caballero le-a deschis drumul croaților spre victorie cu o gafă monumentală comisă în minutul 53, cînd, practic, i-a pasat mingea lui Rebici, care a îndeplinit o simplă formalitate. Apoi, pe contraatac, Modrici a făcut 2-0 printr-o execuție de excepție, iar Rakitici a închis tabela în minutele de prelungire.

În urma acestui rezultat, Croația este calificată matematic în optimile de finală ale Mondialului, iar argentinienii, pentru a merge mai departe, au nevoie de victorie în ultima etapă din grupă, cu Nigeria, dar stau și la mâna celorlalte rezultate.

MUGUR BĂILEȘTEANU

Etapa viitoare: Nigeria – Argentina (26 iunie), Islanda – Croația (26 iunie).

Contents